JÄTEVESISUUNNITELMA

Jätevesijärjestelmän uusimisesta tai rakennuslupaan liittyvästä jätevesijärjestelmästä tulee tehdä jätevesisuunnitelma. Pelkästään jätevesijärjestelmän uusimisesta tulee hakea toimenpidelupa. Jätevesisuunnitelman on oltava valmiina ennen rakentamiseen ryhtymistä.

Suunnitelman laatijalla on oltava riittävä pätevyys. Vaativimmissa kohteissa tulee olla vähintään LVI-teknikon/insinöörin tai jätevesisuunnittelijan pätevyys. Poikkeamistapauksissa rakennusvalvontaviranomainen voi hyväksyä muunkinlaisen pätevyyden suunnittelutehtävän vaativuuden mukaisesti.

Jätevesisuunnitelma on oltava riittävän yksityiskohtainen, jotta sen perusteella voidaan rakentaa vaatimukset täyttävä jätevesijärjestelmä.

Hoitoa ja huoltoa vaativat laitteet suunnitellaan siten, että hoito- ja huoltotoimet voidaan tehdä vaivattomasti vuoden ajasta ja sääoloista riippumatta.

Rakennuttaja ja vastaava työnjohtaja ovat vastuussa, että järjestelmä rakennetaan suunnitelman mukaisesti ja vaadittavat jätevesien puhdistusvaatimukset täyttyvät.

SUUNNITELMISSA ON OLTAVA VÄHINTÄÄN

1. Asemapiirros, jossa näkyvät kaikki jätevesijärjestelmän osat
2. Leikkauskuva jätevesilaitteista.
3. Selvitys pohjaveden (koekuopasta tai kaivosta) ja vesistön korkeustasosta sekä sijaintitiedot mahdollisesta vaikutuspiirissä olevista vesikaivoista, rakennuksista ja vesistöistä.
4. Selvitys maaperän soveltuvuudesta jätevesien imeytykseen.
5. Tiedot jätevesilaitteiden asennustasosta.
6. Selvitys jätevesijärjestelmän eri osien rakenteesta ja toimintaperiaatteesta.
7. Selostus tarpeellisista järjestelmän valvonta- hälytyslaitteista ylitäyttymisen, tukkeutumisen yms. toimintahäiriöiden varalta.
8. Jätevesijärjestelmän käyttö- ja huolto-ohjeet.

Lisätietoja: rakennustarkastaja

 ympäristösihteeri

Pekka Sorjonen

040-5083825